2016R0559 — DA — 10.09.2016 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS GENNEMFØRELSESFORORDNING (EU) 2016/559

af 11. april 2016

om bemyndigelse til, at der indgås aftaler og træffes afgørelser om produktionsplanlægning i sektoren for mælk og mejeriprodukter







▼M1

Artikel 1

Med forbehold af bestemmelserne i artikel 152, stk. 3, litra b), nr. i), og artikel 209, stk. 1, i forordning (EU) nr. 1308/2013 bemyndiges anerkendte producentorganisationer, sammenslutninger af disse og anerkendte brancheorganisationer i sektoren for mælk og mejeriprodukter til:

a) i en periode på seks måneder begyndende den 13. april 2016 eller den 13. oktober 2016 at indgå frivillige aftaler og træffe fælles afgørelser, hvis gyldighed ophører henholdsvis senest den 12. oktober 2016 eller den 12. april 2017, om planlægning af de mængder mælk, der skal produceres; eller

b) at forlænge gyldigheden af sådanne aftaler eller afgørelser, der er indgået eller truffet i løbet af perioden begyndende den 13. april 2016, frem til senest den 12. april 2017.

▼B

Artikel 2

Medlemsstaterne træffer de nødvendige foranstaltninger til at sikre, at de aftaler og afgørelser, der er omhandlet i artikel 1, ikke skader den måde, det indre marked fungerer på, og at de udelukkende tager sigte på at stabilisere sektoren for mælk og mejeriprodukter.

Artikel 3

Denne bemyndigelse dækker i geografisk henseende Unionens område.

Artikel 4

1. Når der indgås aftaler eller træffes afgørelser, jf. artikel 1, meddeler de pågældende producentorganisationer, sammenslutninger og brancheorganisationer disse aftaler og afgørelser til den kompetente myndighed i den medlemsstat, der tegner sig for den største andel af den mængde mælk, som er omfattet af disse aftaler eller afgørelser, med angivelse af følgende:

a) den skønnede produktionsmængde, der er omfattet

b) den forventede gyldighedsperiode.

▼M1

2. Senest 25 dage efter udløbet af hver periode på seks måneder, der er omhandlet i artikel 1, meddeler de pågældende producentorganisationer, sammenslutninger af disse eller brancheorganisationer den kompetente myndighed, jf. stk. 1, hvor stor en produktionsmængde der er omfattet af aftalerne eller afgørelserne.

▼B

3. I overensstemmelse med Kommissionens forordning (EF) nr. 792/2009 ( 1 ) meddeler medlemsstaterne Kommissionen følgende:

a) senest fem dage efter udløbet af hver periode på en måned: de aftaler og afgørelser, de i denne periode er blevet meddelt, jf. stk. 1

▼M1

b) senest 30 dage efter udløbet af hver periode på seks måneder, der er omhandlet i artikel 1: en redegørelse for de aftaler og afgørelser, der er gennemført i denne periode.

▼B

Artikel 5

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.